Diari Oficial de la Generalitat Valenciana


Sumari del DOGV 3259, del 08-06-1998 (1998/3915)

RESOLUCIÓ de 4 de maig de 1998, de la Conselleria d'Ocupació, Indústria i Comerç sobre concessió administrativa a la Compañía Española de Gas, SA, per a la prestació del servei públic de subministrament de gas natural per a usos domèstics, comercials i a petites indústries al terme municipal d'Alfara del Patriarca (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3259

Data del DOGV
:   08-06-1998

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   1998/3915


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 4 de maig de 1998, de la Conselleria d'Ocupació, Indústria i Comerç sobre concessió administrativa a la Compañía Española de Gas, SA, per a la prestació del servei públic de subministrament de gas natural per a usos domèstics, comercials i a petites indústries al terme municipal d'Alfara del Patriarca (València). [1998/Q3915]
  
Vist l'expedient incoat pel Servei Territorial d'Indústria i Energia de València a instància de la Compañía Española de Gas, SA, en el qual sol·licita la concessió administrativa per a la prestació del servei públic de subministrament de gas destinat als mercats domèstics i comercials, i a petites indústries, al terme municipal d'Alfara del Patriarca (València).
  
Tenint en compte allò que s'ha establit en el capítol III de la Llei 10/1987, de 15 de maig, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, i en el capítol II del Decret 2.913/1973, de 26 d'octubre, pel qual s'aprova el Reglament General del Servei Públic de Gasos Combustibles.
  
Atés que s'ha notificat a l'Ajuntament d'Alfara del Patriarca perquè exercira, en el termini de 20 dies, la facultat establida en el paràgraf tercer de l'article 1 de la Llei 10/1987, i que ha manifestat que no té intenció d'exercir l'esmentada facultat.
  
Atés que durant el termini d'informació pública a què fou sotmés el projecte de concessió no s'hi han presentat al·legacions.
  
Tenint en compte l'informe favorable, de data 9 de març de 1998, emés pel Servei Territorial d'Indústria i Energia de València.
  
Una vegada complits els tràmits reglamentaris en l'expedient instruït a aquest efecte, aquesta Conselleria d'Ocupació, Indústria i Comerç, a proposta de la Direcció General d'Indústria i Energia, resol:
  
Atorgar a la Compañía Española de Gas, SA, la concessió administrativa per a la prestació del servei públic de subministrament de gas natural per a usos domèstics, comercials i a les petites indústries al terme municipal d'Alfara del Patriarca (València).
  
El gas natural que s'ha de subministrar procedirà del gasoducte, a través de la corresponent estació de regulació i mesura i tindrà un poder calorífic superior a 9.000 kcal per metre cúbic normal.
  
El règim de les pressions de distribució serà el que s'especifica en la instrucció tècnica complementària ITC-MIG 5.4, sobre canalitzacions de gas de mitjana pressió A: podrà variar entre 0,05 i 0,4 bar. De la xarxa de distribució partiran les connexions que connecten amb les instal·lacions interiors dels habitatges, les quals estaran sotmeses al mateix règim de pressions en la seua part comuna, mentre que les instal·lacions individuals funcionaran en règim de baixa pressió, i s'intercalaran els corresponents reguladors d'abonat adaptats al comptador i proveïts de seguretat de tall per mínima pressió i rearmament automàtic.
  
Les característiques de les instal·lacions són bàsicament les indicades en el projecte de concessió administrativa per a la prestació del servei públic de subministrament de gas natural per a consums domèstics, comercials i a la petita indústria, subscrit per l'enginyer industrial José Vicente Castillo Catalán, visat pel Col·legi Oficial d'Enginyers Industrials de València amb data 17 de desembre de 1996.
  
El pressupost total de les instal·lacions ascendeix a la quantitat de 94.670.042 pessetes.
  
Aquesta concessió s'ajustarà a les següents condicions :
  
Primera
  
La Compañía Española de Gas, SA, constituirà, en el termini d'un mes, una fiança per valor de 338.800 pessetes, import del 2% del pressupost que consta en l'expedient, per a garantir el compliment de les seues obligacions, de conformitat amb l'article 13 del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre. L'esmentada fiança es constituirà en la Tresoreria del Servei Territorial de València de la Conselleria d'Economia i Hisenda, en metàl·lic, taló conformat, valors de l'estat o de la Generalitat Valenciana, o mitjançant un aval bancari, d'acord amb allò que s'ha disposat en l'article 11, apartat 3, del Decret 1.775/1967, de 22 de juliol, o mitjançant el contracte d'assegurança concertada amb entitats d'assegurances de les sotmeses a la Llei 33/1984, de 2 d'agost de 1984.
  
La fiança es tornarà a Compañía Española de Gas, SA, una vegada que, autoritzades les instal·lacions i construïdes en els terminis que s'establisquen en l'autorització per al seu muntatge, el Servei Territorial d'Indústria i Energia de València formalitze l'acta de posada en marxa de les instal·lacions.
  
Segona
  
D'acord amb els articles 9 i 21 del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, dins del termini d'un any, comptador des de la data de publicació d'aquesta resolució en el Diari Oficial de la Generalitat Valenciana, la Compañía Española de Gas, SA haurà de sol·licitar del Servei Territorial d'Indústria i Energia de València l'autorització per al muntatge de les instal·lacions i presentar un projecte detallat d'aquestes.
  
La Compañía Española de Gas, SA, haurà d'iniciar el subministrament de gas en el termini d'un mes, comptador des de la data en què el Servei Territorial d'Indústria i Energia de València formalitze l'acta de posada en marxa de les instal·lacions.
  
En tot cas, el termini màxim per a la posada en servei de les instal·lacions serà de dos anys, des de la data de notificació de aquesta resolució.
  
Tercera
  
Les instal·lacions han de preveure's per a respondre als avanços tecnològics en el camp del gas i aconseguir proveïments més flexibles i segurs. Amb aquesta finalitat els sistemes de distribució del gas hauran de ser objecte d'una progressiva modernització i perfeccionament, i s'adaptaran a les directrius que marquen la Conselleria d'Ocupació, Indústria i Comerç i el Ministeri d'Indústria i Energia.
  
Les instal·lacions de distribució hauran de complir allò que s'ha establit en el Reglament de Xarxes i Connexions de Combustibles Gasosos vigent.
  
El canvi de les característiques de gas subministrat, o la substitució per un altre d'intercanviable, requerirà l'autorització de la Direcció General d'Indústria i Energia d'acord amb l'article 8, apartat c) del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre.
  
Quarta
  
El subministrament de gas haurà de prestar-se complint estrictament el capítol V del Reglament General esmentat i en especial l'article 34 pel qual la Compañía Española de Gas, SA, està obligada a efectuar el subministrament i realitzar les ampliacions necessàries per atendre qualsevol peticionari que sol·licite el servei, en els termes de la concessió. En el cas que el concessionari es negara a prestar el subministrament sol·licitat al·legant insuficiència de mitjans tècnics, el Servei Territorial d'Indústria i Energia de València comprovarà si té fonament tècnic aquesta negativa i, si no en té, farà obligatori el subministrament i, si escau, podrà imposar o proposar la corresponent sanció.
  
Cinquena
  
El concessionari haurà de mantenir un correcte subministrament i un adequat i eficient servei de manteniment de les instal·lacions, reparació d'avaries, reclamacions i, en general, d'atenció a l'usuari, i serà responsable de la conservació i el bon funcionament d'aquestes, de conformitat amb allò que s'ha disposat en l'article 27 del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, i les obligacions i responsabilitats del qual s'imposen, tant al concessionari com a les persones físiques o entitats relacionades amb la instal·lació o el subministrament d'aquestes.
  
Abans d'estendre l'acta de posada en marxa de les instal·lacions, el Servei Territorial d'Indústria i Energia de València exigirà la presentació de la documentació que acredite que la Compañía Española de Gas, SA, disposa d'un servei adequat a efectes del compliment d'aquesta condició i ho comprovarà en visita d'inspecció.
  
Sisena
  
La determinació de les tarifes d'aplicació del subministrament de gas es regirà per les disposicions vigents en el seu moment sobre la matèria. El concessionari queda subjecte a totes les prescripcions que s'estableixen en el Reglament General esmentat, i també al model de pòlissa annexa i a totes les disposicions que hagen dictat o que dicten la Conselleria d'Ocupació, Indústria i Comerç i el Ministeri d'Indústria i Energia sobre subministrament de gasos combustibles i les seues instal·lacions.
  
Setena
  
Aquesta concessió s'atorga per un termini de setanta-cinc (75) anys, comptats des de la publicació d'aquesta resolució en el Diari Oficial de la Generalitat Valenciana, durant el qual, la Compañía Española de Gas, SA, podrà efectuar la distribució de gas mitjançant les instal·lacions a què s'ha fet referència i la xarxa bàsica de les quals es defineix en el projecte presentat. Les esmentades instal·lacions revertiran a la Generalitat Valenciana en acabar el termini esmentat.
  
Vuitena
  
El Servei Territorial d'Indústria i Energia de València vetlarà per l'exacte compliment de les condicions estipulades en aquesta resolució.
  
Una vegada autoritzades i construïdes les instal·lacions, el Servei Territorial d'Indústria i Energia de València haurà d'inspeccionar la totalitat de les obres i els muntatges efectuats. Després de l'alçament previ de l'acta de posada en marxa, el Servei Territorial d'Indústria i Energia de València, haurà de demanar un certificat final d'obra, signat per un tècnic competent i visat pel col·legi oficial corresponent, on conste que la construcció i el muntatge de les instal·lacions s'han efectuat d'acord amb les normes que s'hagen aplicat en el projecte, amb les normes de detall que hagen sigut aprovades per l'esmentat Servei Territorial, i també amb les altres normes tècniques vigents que hi siguen d'aplicació.
  
Els reconeixements, els assajos i les proves de caràcter general o parcial que segons les disposicions en vigor hagen de realitzar-se en les instal·lacions compreses a la zona de concessió, hauran de ser comunicats pel concessionari al Servei Territorial d'Indústria i Energia de València amb la deguda antelació, a fi que les inspeccions corresponents puguen efectuar-se abans de procedir a l'ompliment de les rases per a l'estesa de canalitzacions o anteriorment a la realització de les operacions que posteriorment puguen dificultar-les en qualsevol instal·lació objecte d'aquesta concessió.
  
Novena
  
Seran causa d'extinció d'aquesta concessió, a més de les assenyalades en l'article 17 del Reglament General del Servei Públic de Gasos Combustibles, les següents:
  
a) L'incompliment de l'article 13 del vigent Reglament General del Servei Públic de Gasos Combustibles.
  
b) La introducció de qualsevol variació o ampliació no autoritzada per la Conselleria d'Ocupació, Indústria i Comerç en l'execució del projecte de les instal·lacions bàsiques, salvant les modificacions necessàries perquè es complisquen les disposicions vigents.
  
c) Si no portaren a cap les instal·lacions d'acord amb les condicions imposades en aquesta resolució i en l'autorització per al muntatge d'aquestes.
  
No obstant això, si per evolució de la tècnica de distribució de gas, o per unes altres causes, no fóra adequat el manteniment d'alguna o d'algunes de les instal·lacions objecte d'aquesta resolució, la Compañía Española de Gas, SA, podrà sol·licitar de la Conselleria d'Ocupació, Indústria i Comerç:
  
U. Autorització per a la modificació o substitució de les instal·lacions, sense alterar les restants condicions de la concessió i amb el mateix termini de reversió que les instal·lacions substituïdes, o bé
  
Dos. L'atorgament de la corresponent concessió per a les noves instal·lacions, si per la importància de les inversions que aquestes comporten no poguera obtenir una compensació econòmica adequada durant el termini que restara per a la caducitat de la concessió abans esmentada, encara que tenint en compte sempre els drets que la Generalitat Valenciana puga tenir sobre els elements canviats.
  
Deu
  
La concessió s'atorga sense perjudici de tercers i deixant fora de perill els drets particulars.
  
Aquesta concessió s'atorga independentment de les autoritzacions, les llicències o els permisos de competència municipal, provincial o d'altres que calga per a la realització de les obres per a les instal·lacions de gas.
  
Onze
  
Les instal·lacions que s'han d'establir compliran les disposicions i normes tècniques que en general hi siguen d'aplicació, i en particular les corresponents del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, normes per a la seua aplicació o complementàries, reglaments electrotècnics i totes altres disposicions que es dicten sobre el servei públic de subministrament de gasos combustibles.
  
Contra aquesta resolució, que posa fi a la via administrativa, podrà interposar-s'hi un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Autònoma Valenciana, en el termini de dos mesos, comptats des de l'endemà de la notificació d'aquesta resolució, de conformitat amb allò que s'ha disposat en l'article 58.3 de la Llei Reguladora de la Jurisdicció de 27 de desembre de 1956.
  
València, 4 de maig de 1998.- El conseller d'Ocupació, Indústria i Comerç: Diego Such Pérez.